Os ismailitas consiguioron l'aduya melitar d'a Kutama pa forachitar a os aglabís d'Ifriqiya y fundar o califato fatimita, que primero s'estendillaba por Berbería, y dimpués prenió o control d'Echipto. Os fatimitas deixoron Berbería baixo control d'os Zirís. En o S XI os fatimitas ninvioron dos tribus d'arabes beduins, Banu Hilal y Banu Sulaim, pa castigar a os Zirís, que heban tornato a la ortodoxia sunní malequita y heban acceptato l'autoridat d'os Abbasís de Bagdad. Encara que los vencioron, a presencia d'estos nomadas desfació a sociedat agricola sedentaria d'os berbers de tierra plana y con o tiempo tamién se filtroron ta zonas deserticas desplazando u asimilando a berbers nomadas. Dende esta segunda invasión os berbers quedoron localizatos en os islotz on huei los trobamos.